**Referat af bestyrelsesmødet onsdag den 27. februar 2017 kl. 2000 hos Lars, Valdemarsgade 1 B**

1. Godkendelse af dagsordenen

*Godkendt*

1. Røg og støj fra café Wood.

*Det kan fortsat konstateres at caféen ikke har gjort nok for at hindre støj fra blenderen, cigaretrygning på bagtrappen, musikstøj og røglugt fra vandpiberør i lejligheder og på fortrappen. Bestyrelsen har siden august 2015, hvor caféen åbnede, været i kontakt med ejeren, uden at der er kommet synderlige forbedringer ud af det. På denne baggrund anser bestyrelsen caféens adfærd for en alvorlig overtrædelse af husordenen og vil rette henvendelse til ejeren Poul Christensen herom.*

1. Ekstraordinært elforbrug i 2015

*Allan retter henvendelse til Gram for at få oplysning om vores elforbrug i de to perioder der ligger op til den hvor det øgede forbrug blev konstateret.*

1. Klage over støj fra lejligheden, 1 B st. t.v.

*Bestyrelsen har rettet henvendelse til beboerne (to lejere) om problemet. De har lovet at indskrænke deres larmende musikafspilling.*

1. Tilbageløbstemperaturen i vores varmeanlæg er for høj. Udskiftning af varmeveksler.

*Vi har fået et tilbud fra bbb på udskiftning af varmeveksleren som vi har accepteret. Udskiftningen skyldes at Hofor har ændret fremløbstemperaturen.*

1. Vedligeholdelse af ejendommen – sikring af bjælkeender mod råd.

*Sagen udestår. Der er ikke fra bbb modtaget et tilbud på pudsfjernelse.*

1. Forberedelse af generalforsamlingen

*Bestyrelsen vil foreslå at der gives mulighed for ejerne af lejlighederne 1 A første sal t.h. og t.v. til at opsætte altaner. Ninna påpegede at en altan til venstre vil tage lys fra hendes stue og ønsker ikke at der opsættes en sådan altan. Der var enighed om at altanens størrelse må bero på byggemyndighedens afgørelse.*

1. Vandskade i 1 B, tredje og fjerde sal. Status.

*Skaden på tredje sal er udbedret gennem vores forsikring. På fjerde sal er der en skade som følge af rørreparationerne. Skaden består i at håndvasken og det underliggende skab skal fastgøres ordentligt. Vi beder bbb om at reparere det.*

1. Reparation af gadedøren i nr. 83

*Arbejdet er afsluttet*

1. Vandskade i nr. 83 – fortsat.

*Det er ikke lykkedes at bestemme kilden til opfugtning af væggene. En sidste mulighed kunne være gennemsivning af vand fra naboejendommen. Allan skal skrive til administrator af denne for at få det undersøgt.*

1. Eventuelt

*Foreningens Koda-betaling er ophørt efter at medlemmerne træffer aftaler med You See.*

*Lars undersøger hvad det koster at få hulmursisoleret sydgavlen i Valdemarsgade.*

**Næste møde afholdes mandag den 20. marts kl. 20 hos Lars.**